ई-मित्र केन्द्र पर होगी सीडिंग कार्यों की फीडिंग
बैठक में पर्यवेक्षकों प्रगणकों को दिए समय पर कार्य पूर्ण करने के निर्देश
पोकरण|नगरपालिका केसभागार में एक दिवसीय भामाशाह सीडिंग कार्य राष्ट्रीय जन संख्या रजिस्टर (एमपीआर) डाटाबेस के आधार संख्यक को एनपीआर डाटाबेस तैयार कर रहे प्रगणकों की शुक्रवार को समीक्षा बैठक आयोजित की गई।
बैठक को संबोधित करते भामाशाह नोडल अधिकारी डॉ. बी.एल. मीणा ने प्रगणकों को तैयार किए डाटाबेस जिला सांख्यिकी कार्यालय में जमा करवाने के निर्देश दिए। उन्होंने 31 दिसंबर तक सभी पर्यवेक्षकों को भामाशाह सीडिंग कार्य की प्रगति रिपोर्ट जिला सांख्यिकी कार्यालय में जमा करवाने के बारे में कहा साथ ही कार्य में लापरवाही बरतने वाले प्रगणकों को समय पर कार्य पूर्ण करने के निर्देश दिए। समीक्षा बैठक को संबोधित करते हुए भामाशाह नोडल अधिकारी मीणा ने कहा कि भामाशाह सीडिंग कार्य को लेकर अभी तक प्रगणक गंभीर नहीं दिखाई दे रहे हैं। जिसके कारण अभी तक नाम मात्र की भामाशाह सीडिंग कार्य किया गया है।
उन्होंने बताया कि पोकरण नगरपालिका क्षेत्र में अभी तक सामाजिक सुरक्षा पेंशन 36.25 राशन कार्ड 43. 29 प्रतिशत फीडिंग हुई है। इसी प्रकार पंचायत समिति सांकड़ा में सामाजिक पेंशन सुरक्षा 70.53, राशन कार्ड 27.49 महानरेगा श्रमिक बैंक खाता 47.17 प्रतिशत की गई। इस संबंध में उच्चाधिकारियों द्वारा बार-बार स्मरण पत्र भिजवाया जा रहा है। उन्होंने बताया कि केन्द्र सरकार ने भारतीय नागरिकों का राष्ट्रीय रजिस्टर एनआरआईसी तैयार करने की दिशा में प्रथम चरण के रूप में सभी सामान्य निवासियों का राष्ट्रीय जनसंख्या रजिस्टर तैयार करने के निर्देश दिए। उन्होंने कहा कि एनपीआर तैयार करने के लिए प्रपत्र को सही भरा जाना अत्यंत आवश्यक है।
उन्होंने कहा कि गए प्रपत्र में क्रमांक संख्या, परिवार क्रमांक, एनपीआर के अनुसार परिवार के सदस्यों को नाम, आधार कार्ड नंबर, ईआईडी नंबर, नामांकित संख्या, आधार ईआईडी की अनुपलब्धता, नामांकित है या नहीं, फील्ड कार्य के दौरान उपस्थित सदस्यों की संख्या सहित कई अन्य दस्तावेज भरने के निर्देश दिए। समीक्षा बैठक के दौरान नगरपालिका के जेईएन गोपीकिशन दाधीच, मोहन छंगाणी सहित कई प्रगणक उपस्थित थे।
दस्तावेज ब्लॉक सांख्यिकी कार्यालय में जमा करावें
जिलाभामाशाह अधिकारी मीणा ने ई-मित्र केन्द्रों पर आने वाले भामाशाह कार्ड आधार कार्ड तथा आने वाले आवेदनों को ब्लॉक सांख्यिकी कार्यालय में जमा कराने के निर्देश दिए। उन्होंने आने वाले आवेदनों पर ब्लॉक कार्यालय में दस्तावेजों की जांच करवाकर बाद में बनाने के निर्देश दिए। उन्होंने संचालकों को केन्द्र पर भामाशाह कार्ड वितरण करने, बिजली, जाति प्रमाण-पत्र, मूल निवास सहित कई अन्य दस्तावेजों की जानकारी उपभोक्ताओं को देने के निर्देश दिए।
भामाशाहकार्ड नहीं बनेंगे तो आईडी होगी बंद
जिलाभामाशाह अधिकारी ने ई-मित्र संचालकों को एक माह में 30 भामाशाह कार्ड अनिवार्य रूप से बनाने निर्देश दिए। उन्होंने एक माह में तीस भामाशाह कार्ड नहीं बनाए गए तो उनकी ई-मित्र की आईडी तत्काल प्रभाव से बंद कर दी जाएगी। उन्होंने संचालकों को भामाशाह फॉर्म घर-घर जाकर वितरण कर उनको भामाशाह कार्ड के बारे में विस्तारपूर्वक जानकारी देने तथा लोगों को भामाशाह कार्ड बनाने के लिए प्रेरित करने के निर्देश दिए। उन्होंने बताया कि अभी तक जिले में 28 प्रतिशत भामाशाह आधार कार्ड बनाने शेष है।
पोकरण (अांचलिक) नगरपालिका के सभागार में भामाशाह सीडि़ग कार्यो की समीक्षा करते डॉ. बी.एल. मीणा
पोकरण (अांचलिक) क्षेत्र में संचालित ई-मित्र केन्द्रों का औचक निरीक्षण करते जिला भामाशाह अधिकारी डॉ. बी.एल. मीणा
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva